ລັດຖະບານ ທ່ານໂອບາມາ ຄັດຄ້ານ ຕໍ່ການສົ່ງ ກຳລັງສູ້ລົບ ໄປຕໍ່ສູ້ ກັບກຸ່ມ IS ໃນຊີເຣຍ ແລະ ອີຣັກ
ລັດຖະມົນຕີປ້ອງກັນປະເທດ ສະຫະລັດ ທ່ານ Ash Carter ຮຽກຮ້ອງໃຫ້ນາໆຊາດ ​ເພີ້ມທະວີການຊ່ອຍ​ເຫລືອ ​ໃນ​ການ​ຕໍ່ສູ້ ​ກັບ​ກຸ່ມ​ IS.
ລັດຖະບານທ່ານໂອບາມາ ກ່າວວ່າ ຕົນກຳລັງເສີມຂະຫຍາຍ ຄວາມກົດດັນທາງດ້ານທະຫານ ຕໍ່ພວກຫົວຮຸນແຮງລັດອິສລາມ ໃນປະເທດຊີເຣຍ ແລະ ອີຣັກ ແຕ່ຍັງສືບຕໍ່ຄັດຄ້ານ ຕໍ່ການສົ່ງ ກອງກຳລັງສູ້ລົບ ຂອງສະຫະລັດ ໃນຈຳນວນຫຼວງຫຼາຍ ເຂົ້າໄປ ໃນສອງປະເທດດັ່ງກ່າວນັ້ນ ເຖິງແມ່ນວ່າ ພວກລັດອິສລາມ ຫຼື IS ໄດ້ສະແດງໃຫ້ເຫັນ ເຖິງຄວາມອາດສາມາດ ສ້າງແຮງບັນ ດານໃຈ ກ່ຽວກັບການກໍ່ການຮ້າຍໃນ ດິນແດນຂອງອາເມຣິກາ ແລ້ວກໍຕາມ ນອກນັ້ນ ລັດຖະມົນຕີປ້ອງກັນປະເທດສະຫະລັດ ທ່ານ Ash Carter ຍັງໄດ້ຮຽກຮ້ອງໃຫ້ນາໆຊາດ ເພີ້ມທະວີການ ຊ່ອຍເຫລືອ ໃນການຕໍ່ສູ້ກັບກຸ່ມດັ່ງກ່າວ ໃນການໃຫ້ການຕໍ່ຄະນະກຳມະການກອງທັບຂອງສະພາສູງ ໃນວັນພຸດວານນີ້ ທ່ານ Carter ໄດ້ກ່າວວ່າ ການສົ່ງກຳລັງພາກພື້ນດິນ ຂອງສະຫະລັດຈຳນວນຫຼວງຫຼາຍ ເຂົ້າ ໄປນັ້ນ ຈະເທົ່າກັບເປັນການສູ້ລົບພາຍ ໃຕ້ເງື່ອນໄຂຂອງສັດຕູ ທ່ານ Carter ກ່າວວ່າ ໂດຍເຮັດໃຫ້ບັນຫາຂັດແຍ້ງໃນອີຣັກ ແລະຊີ ເຣຍ ເປັນຂອງ ອາເມຣິກັນນັ້ນ ພວກເຮົາອາດຫັນປ່ຽນ ໃຫ້ພວກທີ່ສູ້ລົບກຸ່ມລັດອິສລາມຫຼື ISIL ຫຼື ບໍ່ ຢາກຕ້ານຢັນການປົກຄອງຂອງພວກເຂົາ ເຫລົ່ານັ້ນ ຫັນມາສູ້ລົບກັບພວກເຮົາແທນ ປະທານຂອງຄະນະກຳມະການ ທ່ານ John McCain ສັງກັດພັກຣີພັບບລີກັນ ໄດ້ຕອບ ໄປ ດ້ວຍຄວາມສົງໄສ ທ່ານ McCain ກ່າວຖະແຫລງໃນການເປີດຮັບຟັງຄຳໃຫ້ການ ວ່າ